Terugblik – Lekkervurigeaffêre
Selfkennis, Sommer net, Uitdagings
Date: August 20, 2019Author: Lekkervurigeaffêre 27 Comments
Una, jou mooie foto uit die 80s en uitnodiging om foto's van onsself uit die era te plaas is nie so maklik nie.
Die tyd omvou van my slegste en beste tye.
In 1984 ontmoet ek gelukkig my Rots. Trou in 'n "Indian cotton" nagrok wat R30 gekos het! Die bruidegom se pak was tien keer duurder! Hehe!
Bab is in 1986 gebore – my een swanger foto sal ek nimmer deel, dit was nie my beste voorkoms nie – net rond, oral!
As joernalis en skakelbeampte was ek alewig agter die lens. Foto's 'far, few and in between' soos die Ingelse sal vertel.
Hierdie foto is in 1989 geneem, my kind bitterlik siek toe ons die Laeveld besoek het. Og, die potdeksel haarstyl en vreeslike brille en groot oorbelle – wat het ons besiel!
Die tagtigs is waar Bloubekruip die gemoedsbekakbrak my beetgekry het. Deur genade en die liefde van my gesin alleen kan ek terugkyk en sê ek het oorwin!
Previous Previous post: 'n Blye boodskap
Next Next post: Diere drama oor 'n soustrein
27 thoughts on "Terugblik"
O ek onthou my ma-hulle se PVC baadjies en wilde oorbelle en hare. Baie mense het gedink my ma is PJ Powers, ek het natuurlik gedink dis SO cool 😆
Pragtige ou gesiggie wat jy vir ons wys. Ek lag lekker vir die vraag: "Wat het ons besiel?" 🤣🤣🤣 Sekere modes haak vas by 'n mens. Ek is steeds mal oor groot oorbelle!👀
Ek het ook steesdaai groot oorbel liefde,maar waag dit al hoe minder…
Ai mooi vrou!… ek salueer jou met jou oorwinning oor bloubekruip. Ek is seker jy is Rots vir jou man en kind ook….
Ja, ek dink ook dis fantasties dat sy daardie depressiepestelensie Doom kon gee. Baie dapper!
Pragtig. So bly oor jou laaste sin. Jy hét oorwin. 😊
Ek moes nou twee keer kyk – jou mooi dogter lyk nes jy en ek dog dis haar foto daar bo. Vliegie, jy was toe mooi en jy het mooi verouder ook. Mwah!
Mal oor jou Indian cotton nagrok idee en jou fotos is pragtig
Vuurtjie jy was van toe tot nou pragtig. Dapper vrou, jy het vêr paaie geloop en wyd oorwin. Jou krone wag vir jou
Sjoe,jy was pragtig en is dit nog steeds!Mens lag altyd vir die ou modes en haarstyle.Gelukkig het ek nooit 'n "beehive" gehad nie… net stywe permkrulletjies🤣🤣
Myne was ook short sides and back en perm on top, bwahaha, daai krulkuif. Bloos. My reguit hare het dit darem oorleef.😂🤣
Laat jy my nou onthou. Ek het daardie rok se patroon gehad, en dosyne van hulle gemaak van viscose materiaal en verkoop.
Die metaalblou brilraam met die opwip-hoeke wat ek in die sestigs gedra het, gee my NOU nog die rillings…
Ek voel weer grillerig oor die reuse goed van die 80s.🤣
Mooie fotos, Vuurvliegie. Weet jy, met party van ons blogs wil ek bietjie aan die huil gaan as ek die fotos sien…want dit verteenwoordig rowwe tye en seerkry.
Vuurvliegie ek ken ook van daai swart monster, hy het my in 2003 so byna, byna vernietig. Dis ń rowwe pad om te stap, om vir hom weg te stap. Die belangrikste is dat jy oorwin het.
Die brille kry my onder, liewe deug en ons het gedink dit is mooi, jy kan tereg sê wat het ons besiel.
Liewe Trommeltjies, ek weet een ding. Hierdie blogland van ons leer mens dat iedereen 'n storie het en deur te deel ons die pad huistoe saam stap. Sterker, want ons is nie meer alleen met ons skrik en einas nie.
Oor die brille, Bennie Boekwurms noem my kind die modefout.😂
Jy het nogsteeds daardie pragtige hare en wenkbroue…. sug. Daardie groot brille is nou weer mode… maar daar is nie 'n manier waarop ek weer daarvoor val nie.
Haai, dankie liewe Kameel. Beslis gaan ek ook nie nuwerwets retro nie!
Bloubekruip die gemoedsbekakbrak – interesante konsep?? 😉
En om te dink… nou kan jy lekker lag vir al daai mannewales! 🙂
Ek het iewers 'n paar fotos uit daai dae… ek sal moet gaan soek! 😂
Jong as jy midde in depressie is, is niks oulik nie, dis as mens teruglyk en gewen het dat jy dit met humor kan naam gee.😉